《七言道中示三使二首 其一》
宋代·沈遘

初持诏节下宫衙，四牡临门敢顾家。稍远郊畿还感慨，却瞻原顾自光华。

使行万里谁非病，义重千钧始拜嘉。遥指燕山数归日，都城犹未有多花。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。